**ՅՈՒՇԱՂԲԻՒՐԻ ՊԱՏՄՈՒԹԻՒՆԸ**

«ՀԱՅՐԵՆԻՔ» միութիւնը, հիմնադիր Վարուժան Քարեանի յիշատակին 1994 թ ին կառուցեց յուշաղբիւր մը, Արցախի Մարտակերտ շրջանի Կուսապատ գիւղին մէջ:

Այս շինարարութեան գործը կատարուեցաւ միութեան ներկայացուցիչ՝ Սարգիս Հացպանեանի ջանքերով: Սարգիսը իր զինուորական շրջանակներու հետ ունեցած յարաբերութիւններէն օգտուելով առանց աշխատավարձ վճարելու գործը վերջացուց: «Հայրենիք» միութիւնը միայն $ 2200 շինանիւթի ծախսը վճարեց:

Մոտաւորապէս 100 քառակուսի մէթր այս կառոյցը ունի 3 պատեր, 4 սիւներ, տանիք եւ ցանկապատ: Ետեւի պատին մէջտեղը դրուած է աղբիւրը : Աղբիւրին մէկ կողմը Վարուժանի մարմարի վրա գծուած նկարը եւ միւս կողմը «Հայրենիք» միութեան լօկօն դրուած է: Առջեւի մասը որ ծաղիկներու այգի էր, հիմա պէթօն է որովհետեւ կարելի չէ ծաղիկները խնամել:

Աղբիւրի ջուրը խողովակով բերած ենք լեռան վրայ կառուցուած փոքր ջրամբարէն: 24 տարիներու ընթացքին շէնքի պահպանման համար միութեան կատարած գործերու ծախսերը $ 5500 են, որուն մեծ մասը 2017 ին կատարուած գոնգրիթապատումն է: Նաեւ նոր մարմար մը դրուեցաւ միութեան լօկօյի կողքին որուն վրայ թէ Հայերէնով եւ թէ Անգլերէնով գրուած է միութեան բոլոր մահացած գործադիր մարմնի անդամներուն անունները:

Մարտ 12, 2018 ին, Վարուժանի նկարին կողքին Սարգիս Հացպանեանի նկարը տեղաւորուեցաւ:

Այս Յուշաղբիւրը միայն պարզ յիշատակի կառոյց մը չէ, այլ այդ ճամբայէն անցնող մարդոց համար հանգստանալու, զուլալ ջուրը խմելու եւ ննջեցեալներուն հոգւոյն աղօթելու նպատակաւ հիմնուած է:

: